               EURÓPSKA KOMISIA
            V Bruseli30. 6. 2017
            COM(2017) 353 final
            2017/0146(COD)
            Návrh
            NARIADENIE EURÓPSKEHO PARLAMENTU A RADY
            o štatistike železničnej dopravy (prepracované znenie)

               DÔVODOVÁ SPRÁVA

               1.V rámci Európy občanov Komisia prikladá veľkú dôležitosť zjednodušovaniu a sprehľadňovaniu práva Únie s cieľom jeho lepšieho pochopenia a sprístupnenia občanom, dávajúc im nové príležitosti, ako aj šancu na efektívnejšie využívanie osobitných práv, ktoré im poskytuje.

               Tento cieľ však nemožno dosiahnuť pokým pretrváva stav rozptýlenia mnohých ustanovení, opakovane a často pozmenených v podstatnom rozsahu, vo viacerých právnych aktoch, a to počínajúc pôvodným právnym aktom až po jeho poslednú zmenu, čo si vyžaduje vyčerpávajúce hľadanie a komparáciu mnohých právnych aktov za účelom identifikácie pozitívneho práva.

               Jasnosť a prehľadnosť práva preto so sebou prináša potrebu častej kodifikácie pozmenených právnych aktov.

               2.Komisia sa 1. apríla 1987
                  1
                rozhodla inštruovať svojich úradníkov, aby pristúpili ku kodifikácii všetkých právnych aktov najneskôr po ich desiatej zmene, zdôrazniac však, že ide o minimálnu požiadavku, keďže príslušné oddelenia by sa mali v záujme prehľadnosti a správneho pochopenia textov, za ktoré sú zodpovedné, usilovať o kodifikáciu ich ustanovení v kratších intervaloch.

               3.V podobnom zmysle vyzneli aj závery Európskej rady z Edinburgu z decembra 1992
                  2
               , v ktorých táto podčiarkla dôležitosť kodifikácie, poskytujúcej právnu istotu pri nachádzaní práva uplatniteľného v konkrétnom časovom momente na špecifický predmet úpravy.

               Pri kodifikácii je potrebné dodržiavať štandardné postupy prijímania aktov Únie.

               4.Predkladaný návrh sleduje kodifikáciu nariadenia Európskeho parlamentu a Rady (ES) č. 91/2003 zo 16. decembra 2002 o štatistike železničnej dopravy
                  3
               . Nové nariadenie nahrádza viaceré právne akty tvoriace predmet kodifikácie
                  4
               , pričom plne zachováva obsah kodifikovaných právnych aktov. Zároveň je potrebné vykonať vecnú zmenu v článku 4 ods. 5 a uvedeného nariadenia. Preto sa tento návrh predkladá vo forme prepracovaného znenia.

               5.Návrh prepracovaného znenia bol vypracovaný na základe predbežného konsolidovaného znenia nariadenia (ES) č. 91/2003, ako aj jeho zmien. Toto konsolidované znenie bolo zostavené pre 24 úradných jazykov Úradom pre vydávanie publikácií Európskej únie za pomoci systému na spracovanie údajov. V prípade, že dochádza k prečíslovaniu článkov, tak starý, ako aj nový spôsob číslovania je obsiahnutý v tabuľke tvoriacej obsah prílohy X prepracovaného znenia nariadenia.

               ê 91/2003 (prispôsobené)

               2017/0146 (COD)

               Návrh

               NARIADENIE EURÓPSKEHO PARLAMENTU A RADY

               o štatistike železničnej dopravy (prepracované znenie)

               EURÓPSKY PARLAMENT A RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok Ö 338(1) Õ

               so zreteľom na návrh Európskej komisie,

               po postúpení návrhu legislatívneho aktu národným parlamentom,

               so zreteľom na stanovisko Európskeho hospodárskeho a sociálneho výboru
                  5
               ,

               konajúc v súlade s riadnym legislatívnym postupom,

               keďže:

               ò nový

               (1)Nariadenie Rady (ES) č. 91/2003
                  6
                bolo opakovane podstatným spôsobom zmenené
                  7
               . Pri príležitosti ďalších zmien je z dôvodu prehľadnosti vhodné uvedené nariadenie prepracovať.

               ê 91/2003 odôvodnenie 1 (prispôsobené)

               (2)železnice sú významnou časťou dopravných sietí Ö Únie Õ.

               ê 2016/2032 odôvodnenie 2

               (3)Komisia potrebuje štatistiku o preprave tovaru a osôb po železnici, aby mohla monitorovať a rozvíjať spoločnú dopravnú politiku, ako aj dopravné prvky politík týkajúcich sa regiónov a transeurópskych sietí.

               ê 2016/2032 odôvodnenie 3

               (4)Štatistiky o bezpečnosti železníc sú pre Komisiu potrebné aj na prípravu a monitorovanie opatrení Únie v oblasti dopravnej bezpečnosti. Železničná agentúra Európskej únie zbiera údaje o nehodách podľa prílohy I k smernici Európskeho parlamentu a Rady 2004/49/ES
                  8
               , pokiaľ ide o spoločné bezpečnostné ukazovatele a spoločné metódy výpočtu vzniknutých škôd pri nehodách.

               ê 91/2003 odôvodnenie 4 (prispôsobené)

               (5)štatistiky Ö na úrovni Únie Õ o železničnej doprave sú potrebné aj na plnenie kontrolných úloh predpokladaných v článku 15 Directive 2012/34/EU of the European Parliament and of the Council
                  9
               .

               ê 91/2003 odôvodnenie 5 (prispôsobené)

               (6)štatistiky Ö na úrovni Únie Õ o všetkých druhoch dopravy by mali spočívať na jednotnej koncepcii a normách, s cieľom dosiahnuť čo možno najväčšiu porovnateľnosť medzi druhmi dopravy.

               ê 2016/2032 odôvodnenie 4

               (7)Je dôležité vyhnúť sa duplicite v práci a optimalizovať využívanie existujúcich informácií, ktoré môžu byť užitočné na štatistické účely. Z uvedeného dôvodu a s cieľom zabezpečiť občanom Únie a ostatným stranám zainteresovaným na bezpečnosti železničnej dopravy a interoperabilite železničného systému vrátane železničnej infraštruktúry ľahko dostupné a užitočné informácie by sa medzi útvarmi Komisie a príslušnými subjektmi, a to aj na medzinárodnej úrovni, mali dosiahnuť primerané dohody o spolupráci.

               ê 2016/2032 odôvodnenie 6

               (8)Pri zostavovaní európskych štatistík by sa mala nastoliť rovnováha medzi potrebami používateľov a záťažou respondentov.

               ê 2016/2032 odôvodnenie 8

               (9)Vo svojej správe Európskemu parlamentu a Rade o svojich skúsenostiach získaných pri uplatňovaní nariadenia (ES) č. 91/2003 Komisia poukázala na skutočnosť, že dlhodobý vývoj pravdepodobne povedie k zastaveniu zberu alebo zjednodušeniu údajov už zozbieraných podľa uvedeného nariadenia a že cieľom je skrátiť lehotu na zasielanie ročných údajov o osobách prepravených po železnici. Komisia by mala naďalej pravidelne poskytovať správy o spôsobe vykonávania tohto nariadenia.

               ê 91/2003 odôvodnenie 7

               (10)Koexistencia verejných a súkromných železničných podnikov pôsobiacich na komerčnom železničnom dopravnom trhu, si vyžaduje jednoznačnú špecifikáciu štatistických informácií, ktoré by mali poskytovať všetky železničné podniky a ktoré by mal šíriť Eurostat.

               ê 91/2003 odôvodnenie 8 (prispôsobené)

               (11)V súlade s princípom subsidiarity stanoveným v článku 5 zmluvy Ö o Európskej únii Õ je vytvorenie spoločných štatistických noriem, ktoré umožňujú zostavenie harmonizovaných údajov, opatrením, ktoré sa môže účinne uplatňovať len na úrovni Ö Únie Õ. Také normy by sa mali vykonávať v každom členskom štáte pod dohľadom subjektom a inštitúcií poverených zostavovaním úradných štatistík.

               ê 91/2003 odôvodnenie 9

               (12)Nariadenie Európskeho parlamentu a Rady (ES) č. 223/2009
                  10
                tvorí referenčný rámec pre ustanovenia tohto nariadenia;

               ê 2016/2032 odôvodnenie 10 (prispôsobené)

               (13)S cieľom zohľadniť nový vývoj v členských štátoch a zároveň zachovať harmonizovaný zber údajov o železničnej doprave v celej Únii a so zámerom udržať vysokú kvalitu údajov zasielaných členskými štátmi by sa mala na Komisiu delegovať právomoc prijímať akty v súlade s článkom 290 Ö Zmluvy o fungovaní Európskej únie Õ, pokiaľ ide o zmenu tohto nariadeniana prispôsobenie technických definícií a ustanovenie dodatočných technických vymedzení pojmov. Je osobitne dôležité, aby Komisia počas prípravných prác uskutočnila príslušné konzultácie, a to aj na úrovni expertov, a aby tieto konzultácie vykonávala v súlade so zásadami stanovenými v Medziinštitucionálnej dohode z 13. apríla 2016 o lepšej tvorbe práva
                  11
               . Predovšetkým v záujme rovnakého zastúpenia pri príprave delegovaných aktov sa všetky dokumenty doručujú Európskemu parlamentu a Rade v rovnakom čase ako odborníkom z členských štátov a odborníci Európskeho parlamentu a Rady majú systematicky prístup na zasadnutia expertných skupín Komisie, ktoré sa zaoberajú prípravou delegovaných aktov.

               ê 2016/2032 odôvodnenie 11

               (14)Komisia by mala zabezpečiť, aby uvedené delegované akty nespôsobovali výrazné dodatočné zaťaženie členských štátov alebo respondentov.

               ê 2016/2032 odôvodnenie 12

               (15)S cieľom zabezpečiť jednotné podmienky vykonávania tohto nariadeniaby sa mali na Komisiu preniesť vykonávacie právomoci, pokiaľ ide o špecifikáciu informácií, ktoré sa majú poskytovať na účely správ o kvalite a porovnateľnosti výsledkov a opatreniach na šírenie týchto výsledkov Komisiou (Eurostatom). Uvedené právomoci by sa mali vykonávať v súlade s nariadením Európskeho parlamentu a Rady (EÚ) č. 182/2011
                  12
               .

               ê 2016/2032 odôvodnenie 13

               (16)Uskutočnili sa konzultácie s Výborom pre Európsky štatistický systém.

               ê 91/2003 (prispôsobené)

               PRIJALI TOTO NARIADENIE:

               Článok 1

               Cieľ

               Cieľom tohto nariadenia je vytvorenie spoločných pravidiel zostavovania železničných dopravných štatistík Ö na úrovni Únie Õ.

               Článok 2

               Rozsah pôsobnosti

               Toto nariadenie sa vťahuje na všetky železnice v Ö Únie Õ. Každý členský štát predloží štatistiky, ktoré sa vťahujú k železničnej doprave na jeho území. Keď železničný podnik pôsobí vo viac než jednom členskom štáte, príslušné vnútroštátne orgány požiadajú podniky, aby poskytli oddelené údaje za každý štát, v ktorom pôsobia tak, aby bolo možné zostaviť vnútroštátne štatistiky.

               Členské štáty môžu z rozsahu pôsobnosti tohto nariadenia vyňať:

               a)železničné podniky, ktoré prevádzkujú dopravu úplne alebo sčasti v rámci priemyselných alebo podobných zariadení, vrátane prístavov;

               b)železničné podniky, ktoré poskytujú hlavne miestne turistické služby, ako sú napr. historické parné železnice.

               Článok 3

               Vymedzenie pojmov

               ê 1192/2003 článok 1 ods. 1 (prispôsobené)

               1. Na účely tohto nariadenia sa uplatňujú tieto definície:

               1.„vykazujúci štát“ znamená členský štát odovzdávajúci údaje Eurostatu;

               2.„vnútroštátne orgány“ znamenajú vnútroštátne štatistické inštitúcie a ostatné orgány zodpovedné v každom členskom štáte za zhotovenie Ö európskych Õ štatistík;

               3.„železnica“ znamená dopravnú komunikáciu pozostávajúcu z koľajníc, používanú výlučne železničnými vozidlami;

               4.„železničné vozidlo“ znamená mobilné zariadenie pohybujúce sa výlučne na koľajniciach buď svojou vlastnou silou (trakčné vozidlá), alebo ťahané iným vozidlom (osobné vozne, prípojné vozne, batožinové vozne a vagóny);

               5.„železničný podnik“ znamená každý verejný alebo súkromný podnik, ktorý poskytuje služby zabezpečujúce železničnú prepravu tovaru a/alebo osôb. Nevzťahuje sa na podnik, ktorého jedinou obchodnou činnosťou je poskytovanie služieb zabezpečujúcich prepravu cestujúcich metrom, električkou a/alebo mestskou dráhou;

               6.„železničná nákladná doprava“ znamená prepravu tovaru medzi miestom nakládky a vykládky s použitím železničných vozidiel;

               7.„železničná osobná doprava“ znamená prepravu cestujúcich medzi miestom nástupu a výstupu, s použitím železničných vozidiel. Nevzťahuje sa na prepravu cestujúcich metrom, električkou a/alebo mestskou dráhou;

               8.„metro“ (známe aj ako „podzemná dráha“, „metropolitná železnica“) znamená elektrickú železnicu na prepravu cestujúcich s kapacitou na zvládnutie veľkého objemu prepravy a charakterizovanú výhradným právom na cestu, vlakov skladajúcich sa z niekoľkých vozňov, vysokou rýchlosťou a rýchlym zrýchlením, komplexnou signalizáciou, ako aj chýbajúcimi úrovňovými križovatkami, aby bola možná vysoká frekvencia vlakov a vysokými nástupišťami. Metro je tiež charakterizované vzájomne blízko ležiacimi stanicami, pričom normálne vzdialenosti medzi stanicami sú od 700 do 1 200 m. „Vysoká rýchlosť“ vyplýva z porovnania s električkami a mestskými dráhami a tu znamená približne rýchlosť 30 až 40 km/h na krátke vzdialenosti, 40 až 70 km/h na dlhšie vzdialenosti;

               9.„električka“ znamená osobné cestné vozidlo vybavené na sedenie viac než deviatich osôb (vrátane vodiča), ktoré je pripojené na elektrické vodiče alebo je poháňané dieselovým motorom a je viazané na koľajnice;

               10.„mestské dráhy“ znamenajú železnicu určenú na prepravu cestujúcich, ktorá často používa elektricky poháňané koľajové vozne prevádzkované jednotlivo alebo v krátkych vlakoch na pevnej dvojkoľajnej trati. Stanice/zastávky sú od seba vzdialené obyčajne menej než 1 200 m. V porovnaní s metrom majú mestské dráhy ľahšiu konštrukciu, sú určené pre menšie objemy prepravy a zvyčajne jazdia pri nižších rýchlostiach. Je niekedy ťažké presne rozlíšiť mestskú dráhu a električku. Električky nie sú vo všeobecnosti oddelené od cestnej dopravy, ale mestské dráhy môžu byť oddelené od ostatných systémov;

               11.„vnútroštátna doprava“ znamená železničnú dopravu medzi dvoma miestami (miestom nakládky/nástupu a miestom vykládky/výstupu) vo vykazujúcom štáte. Môže zahŕňať tranzit cez iný štát;

               12.„medzinárodná doprava“ znamená železničnú dopravu medzi miestom (miestom nakládky/nástupu alebo vykládky/výstupu) vo vykazujúcom štáte a miestom (nakládky/nástupu alebo vykládky/výstupu) v inom štáte;

               13.„tranzit“ znamená železničnú dopravu cez vykazujúci štát medzi dvoma miestami (miestom nakládky/nástupu a miestom vykládky/výstupu) mimo vykazujúceho štátu. Prepravy zahŕňajúce nakládku/nástup alebo vykládku/výstup tovaru/cestujúcich na hranici vykazujúceho štátu z iného druhu/na iný druh dopravy sa nepovažujú za tranzit;

               14.„železničný cestujúci“ znamená každú osobu, okrem členov posádky vlaku, ktorá cestuje železnicou. Na účely štatistiky o nehodách sa započítavajú aj cestujúci, ktorí sa pokúšajú nastúpiť na pohybujúci sa vlak alebo vystúpiť z pohybujúceho sa vlaku;

               15.„počet cestujúcich“ znamená počet ciest železničných cestujúcich, pričom každá cesta je definovaná ako pohyb z miesta nástupu na miesto výstupu, s prestupom z jedného železničného vozidla do druhého alebo bez prestupu. Ak cestujúci používajú služby viac než jedného železničného podniku, nezapočítajú sa, pokiaľ je to možné, viac než jedenkrát;

               16.„osobokilometer (oskm)“ znamená jednotku merania prepravy jedného cestujúceho železnicou na vzdialenosť jedného kilometra. Berie sa do úvahy len vzdialenosť na výsostnom území vykazujúceho štátu;

               17.„hmotnosť“ znamená množstvo tovaru v tonách (1 000 kilogramov). Hmotnosť, ktorá sa berie do úvahy, popri hmotnosti prepravovaného tovaru, zahŕňa hmotnosť balenia a vlastnú hmotnosť kontajnerov, vymeniteľnej nadstavby, paliet, ako aj cestných vozidiel prepravovaných železnicou v priebehu kombinovanej dopravy. Ak sa na preprave tovaru podieľa viac než jeden železničný podnik, hmotnosť sa, pokiaľ je to možné, nezapočíta viac než jedenkrát;

               18.„tonokilometer (tkm)“ znamená jednotku merania prepravy jednej tony (1 000 kg) tovaru železnicou na vzdialenosť jedného kilometra. Berie sa do úvahy len vzdialenosť na výsostnom území vykazujúceho štátu;

               19.„vlak“ znamená jedno alebo niekoľko rušňov alebo koľajových vozidiel, alebo jedno koľajové vozidlo jazdiace samostatne, ktoré sa pod daným číslom alebo špecifickým označením pohybujú z počiatočného pevného východiskového bodu do koncového pevného bodu. Rušňový vlak, t. j. samotný pohybujúci sa rušeň, sa nepovažuje za vlak;

               20.„vlakový kilometer (vlkm)“ znamená jednotku merania pohybu vlaku na vzdialenosť jedného kilometra. Použitá vzdialenosť je, pokiaľ je známa, skutočne prejdená vzdialenosť; inak sa použije štandardná sieťová vzdialenosť medzi východiskovým a konečným bodom. Berie sa do úvahy len vzdialenosť na výsostnom území vykazujúceho štátu;

               21.„celovlaková zásielka“ znamená každú zásielku obsahujúcu jednu alebo viac vozňových zásielok jedného odosielateľa, prepravovaných v rovnakom čase z tej istej stanice, ktoré sú zasielané bez zmeny zloženia vlaku na adresu toho istého príjemcu zásielky v tej istej cieľovej stanici;

               22.„celovozňová zásielka“ znamená každú zásielku tovaru, na prepravu ktorej sa vyžaduje osobitný nákladný vagón bez ohľadu na to, či je alebo nie je jeho celková kapacita;

               23.„TEU (Twenty-foot Equivalent Unit - jednotka zodpovedajúca 20 stopám)“ znamená štandardnú jednotku založenú na ISO kontajneri s dĺžkou 20 stôp (6,10 m), používanú ako štatistické meradlo prepravných prúdov alebo kapacít. Jeden štandardný ISO kontajner série 1 sa rovná 2 TEU. Vymeniteľné nadstavby pod 20 stôp zodpovedajú 0,75 TEU, od 20 stôp do 40 stôp 1,5 TEU a nad 40 stôp 2,25 TEU.

               ê 2016/2032 článok 1 ods. 1 písm. b (prispôsobené)

               2. Komisia je splnomocnená prijímať delegované akty v súlade s článkom 10 týkajúce sa zmeny tohto článku na prispôsobenie technického vymedzenia pojmov uvedených v odseku 1 bodoch 8, 9, 10, 21, 22 a 23 a na stanovenie dodatočných technických vymedzení pojmov, ak je potrebné zohľadniť nový vývoj, ktorý si vyžaduje určitú úroveň technických podrobností, ktoré sa majú vymedziť s cieľom zabezpečiť harmonizáciu štatistík.

               Komisia pri výkone uvedenej právomoci zabezpečí, aby uvedené delegované akty nespôsobovali členským štátom ani respondentom výrazné dodatočné zaťaženie. Komisia okrem toho riadne odôvodní štatistické opatrenia, ktoré sú ustanovené v uvedených delegovaných aktoch, pričom v prípade potreby použije analýzu efektívnosti vynaložených nákladov vrátane posúdenia zaťaženia respondentov a nákladov na tvorbu, ako sa uvádza v článku 14 ods. 3 písm. c) nariadenia (ES) č. 223/2009.

               ê 91/2003

               Článok 4

               Zber údajov

               1. Štatistiky, ktoré sa majú zostavovať, sú uvedené v prílohách k tomuto nariadeniu. Ide o tieto typy údajov:

               a)ročné štatistiky o nákladnej doprave - podrobné vykazovanie (príloha I);

               b)ročné štatistiky o osobnej doprave - podrobné vykazovanie (príloha II);

               c)štvrťročné štatistiky o nákladnej a osobnej doprave (príloha III);

               d)regionálne štatistiky o nákladnej a osobnej doprave (príloha IV);

               e)štatistiky o prepravných prúdoch na železničnej sieti (príloha V);

               ê2016/2032 článok 1 ods. 2 písm. b

               2. Členské štáty vykazujú podľa príloh I a II údaje o podnikoch, ktorých:

               a)celkový objem prepravy tovaru je aspoň 200 000 000 tonokilometrov alebo aspoň 500 000 ton;

               b)celkový objem prepravy osôb je aspoň 100 000 000 osobokilometrov.

               Vykazovanie podľa príloh I a II je pre podniky nedosahujúce prahové hodnoty uvedené v písmenách a) a b) dobrovoľné.

               ê2016/2032 článok 1 ods. 2 písm. c

               3. Členské štáty vykazujú podľa prílohy VIII v prípade podnikov nedosahujúcich prahové hodnoty uvedené v odseku 2 celkové údaje, ak sa uvedené údaje nevykazujú podľa príloh I a II, ako sa uvádza v prílohe VIII.

               ê 91/2003

               4. Na účely tohto nariadenia je tovar klasifikovaný v súlade s prílohou VI. Nebezpečný tovar je okrem toho klasifikovaný v súlade s prílohou VII.

               ê 219/2009 článok 1 a príloha bod 4.4

               5. Komisia môže upraviť obsah príloh. Tieto opatrenia zamerané na zmenu nepodstatných prvkov tohto nariadenia sa prijmú v súlade s regulačným postupom s kontrolou uvedeným v článku 11 ods. 3.

               91/2003 (prispôsobené)

               Článok 5

               Zdroje údajov

               1. Členské štáty určia verejnú alebo súkromnú organizáciu, ktorá sa bude podieľať na zbere údajov požadovaných Ö v súlade s týmto nariadením Õ.

               2. Potrebné údaje sa môžu získať použitím ľubovoľnej kombinácie nasledujúcich zdrojov:

               a)povinné prehľady;

               ê2016/2032 článok 1 ods. 3

               b)administratívne údaje vrátane údajov zozbieraných regulačnými úradmi, najmä nákladové listy pre nákladnú železničnú dopravu, ak sú k dispozícii;

               ê 91/2003 (prispôsobené)

               c)postupy štatistických odhadov;

               d)údaje poskytované odbornými organizáciami v železničnom sektore;

               e)štúdie ad hoc (príležitostné).

               3.Vnútroštátne orgány prijmú opatrenia na koordináciu používaných zdrojov údajov a zabezpečia kvalitu štatistík odovzdávaných Eurostatu.

               Článok 6

               Odovzdanie štatistík Eurostatu

               1. Členské štáty odovzdajú Eurostatu štatistiky uvedené v článku 4.

               2. Spôsob odovzdávania štatistík uvedených v článku 4 sa stanoví v súlade spostupom Ö preskúmania Õ podľa článku 11 ods. 2.

               ê 2016/2032 článok 1 ods. 4

               Článok 7

               Šírenie

               Štatistiky založené na údajoch špecifikovaných v prílohách I až V a VIII šíri Komisia (Eurostat).

               Komisia prijme vykonávacie akty, ktorými sa stanovia opatrenia na šírenie výsledkov. Uvedené vykonávacie akty sa prijmú v súlade s postupom preskúmania uvedeným v článku 11 ods. 2.

               ê 91/2003

               Článok 8

               Kvalita štatistík

               1. Aby sa pomohlo členským štátom pri udržiavaní kvality štatistík, Eurostat vypracuje a uverejní metodologické odporúčania. Tieto odporúčania budú zohľadňovať najlepšiu prax vnútroštátnych orgánov, železničných podnikov a odborných organizácií v železničnom sektore.

               ê 2016/2032 článok 1 ods. 5 písm. a

               2. Členské štáty prijmú všetky opatrenia potrebné na zabezpečenie kvality zasielaných údajov.

               ê 91/2003

               3. Kvalitu štatistických údajov hodnotí Eurostat. Na tento účel na požiadanie Eurostatu, členské štáty informujú Eurostat o metódach použitých pri zostavovaní štatistík.

               ê 2016/2032 článok 1 ods. 5 písm. b

               4. Na účely tohto nariadenia sa na údaje, ktoré sa majú zasielať, vzťahujú kritériá kvality, ktoré sa uvádzajú v článku 12 ods. 1 nariadenia (ES) č. 223/2009.

               5. Komisia prijme vykonávacie akty na uvedenie podrobných úprav, štruktúry, periodicity a prvkov porovnateľnosti pre štandardné správy o kvalite. Uvedené vykonávacie akty sa prijmú v súlade s postupom preskúmania uvedeným v článku 11 ods. 2.

               ê 2016/2032 článok 1 ods. 6

               Článok 9

               Správy o vykonávaní

               Komisia do 31. decembra 2020 a následne každé štyri roky po konzultácii s Výborom pre Európsky štatistický systém predloží Európskemu parlamentu a Rade správu o vykonávaní tohto nariadenia a o budúcom vývoji.

               Komisia v uvedenej správe zohľadní príslušné informácie, ktoré poskytli členské štáty a ktoré sa týkajú kvality zaslaných údajov, použitých metód zberu údajov a informácií o potenciálnych zlepšeniach a o potrebách užívateľov.

               V správe sa predovšetkým:

               a)zhodnotí prínos zostavených štatistík pre Úniu, členské štáty a poskytovateľov a užívateľov štatistických informácií v pomere k nákladom na ich zostavenie;

               b)zhodnotí kvalita zasielaných údajov, použité metódy zberu údajov a kvalita zostavených štatistík.

               ê 2016/2032 článok 1 ods. 7

               Článok 10

               Vykonávanie delegovania právomoci

               1. Komisii sa udeľuje právomoc prijímať delegované akty za podmienok stanovených v tomto článku.

               2. Právomoc prijímať delegované akty uvedené v článku 3 ods. 2 sa Komisii udeľuje na obdobie piatich rokov od 13. decembra 2016. Komisia vypracuje správu týkajúcu sa delegovania právomoci najneskôr deväť mesiacov pred uplynutím tohto päťročného obdobia. Delegovanie právomoci sa automaticky predlžuje o rovnako dlhé obdobia, pokiaľ Európsky parlament alebo Rada nevznesú voči takémuto predĺženiu námietku najneskôr tri mesiace pred koncom každého obdobia.

               3. Delegovanie právomoci uvedené v článku 3 ods. 2 môže Európsky parlament alebo Rada kedykoľvek odvolať. Rozhodnutím o odvolaní sa ukončuje delegovanie právomoci, ktoré sa v ňom uvádza. Rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie alebo k neskoršiemu dátumu, ktorý je v ňom určený. Nie je ním dotknutá platnosť delegovaných aktov, ktoré už nadobudli účinnosť.

               4. Komisia pred prijatím delegovaného aktu konzultuje s odborníkmi určenými jednotlivými členskými štátmi v súlade so zásadami stanovenými v Medziinštitucionálnej dohode z 13. apríla 2016 o lepšej tvorbe práva.

               5. Komisia oznamuje delegovaný akt hneď po jeho prijatí súčasne Európskemu parlamentu a Rade.

               6. Delegovaný akt prijatý podľa článku 3 ods. 2 nadobudne účinnosť, len ak Európsky parlament alebo Rada voči nemu nevzniesli námietku v lehote dvoch mesiacov odo dňa oznámenia uvedeného aktu Európskemu parlamentu a Rade alebo ak pred uplynutím uvedenej lehoty Európsky parlament a Rada informovali Komisiu o svojom rozhodnutí nevzniesť námietku. Na podnet Európskeho parlamentu alebo Rady sa táto lehota predĺži o dva mesiace.

               ê 2016/2032 článok 1 ods. 8

               Článok 11

               Postup výboru

               1. Komisii pomáha Výbor pre Európsky štatistický systém zriadený nariadením (ES) č. 223/2009. Uvedený výbor je výborom v zmysle nariadenia (EÚ) č. 182/2011.

               2. Ak sa odkazuje na tento odsek, uplatňuje sa článok 5 nariadenia (EÚ) č. 182/2011.

               ê

               Článok 12

               Zrušenie

               Nariadenie (ES) č. 91/2003 sa zrušuje.

               Odkazy na zrušené nariadenie sa považujú za odkazy na toto nariadenie a znejú v súlade s tabuľkou zhody uvedenou v prílohe X.

               ê 91/2003 (prispôsobené)

               Článok 13

               Nadobudnutie účinnosti

               Toto nariadenie nadobúda účinnosť Ö dvadsiatym dňom Õ po jeho uverejnení v Úradnom vestníku Európskej únie.

               Toto nariadenie je záväzné vo svojej celistvosti a priamo uplatniteľné vo všetkých členských štátoch.

               V Bruseli

                  Za Európsky parlament
                        Za Radu

                  predseda
                        predseda

                     (1)
                  KOM(87) 868 PV.

                     (2)
                  Pozri prílohu 3 časti A záverov.

                     (3)
                  Zaradený do legislatívneho plánu pre rok 2017.

                     (4)
                  Pozri prílohu IX tohto návrhu.

                     (5)
                  Ú. v. EÚ C [...], [...], s. [...].

                     (6)
                  Nariadenie Európskeho parlamentu a Rady (ES) č. 91/2003 zo 16. decembra 2002 o štatistike železničnej dopravy (Ú. v. ES L 14, 21.1.2003, s. 1).

                     (7)
                  Pozri prílohu IX.

                     (8)
                  Smernica 2004/49/ES Európskeho parlamentu a Rady z 29. apríla 2004 o bezpečnosti železníc spoločenstva a o zmene a doplnení smernice Rady 95/18/ES o udeľovaní licencií železničným podnikom a smernici 2001/14/ES o prideľovaní kapacity železničnej infraštruktúry, vyberaní poplatkov za používanie železničnej infraštruktúry a bezpečnostnej certifikácii (Smernica o bezpečnosti železníc) (Ú. v. EÚ L 164, 30.4.2004, s. 44).

                     (9)
                  Smernica Európskeho parlamentu a Rady 2012/34/EÚ z 21. novembra 2012, ktorou sa zriaďuje jednotný európsky železničný priestor Text s významom pre EHP (Ú. v. EÚ L 343, 14.12.2012, s. 32).

                     (10)
                  Nariadenie Európskeho parlamentu a Rady (ES) č. 223/2009 z 11. marca 2009 o európskej štatistike a o zrušení nariadenia (ES, Euratom) č. 1101/2008 o prenose dôverných štatistických údajov Štatistickému úradu Európskych spoločenstiev, nariadenia Rady (ES) č. 322/97 o štatistike Spoločenstva a rozhodnutia Rady 89/382/EHS, Euratom o založení Výboru pre štatistické programy Európskych spoločenstiev (Ú. v. EÚ L 87, 31.3.2009, s. 164).

                     (11)
                  Ú. v. EÚ L 123, 12.5.2016, s. 1.

                     (12)
                  Nariadenie Európskeho parlamentu a Rady (EÚ) č. 182/2011 zo 16. februára 2011, ktorým sa ustanovujú pravidlá a všeobecné zásady mechanizmu, na základe ktorého členské štáty kontrolujú vykonávanie vykonávacích právomocí Komisie (Ú. v. EÚ L 55, 28.2.2011, s. 13).

    ---documentbreak---

               EURÓPSKA KOMISIA
            V Bruseli30. 6. 2017
            COM(2017) 353 final
            PRÍLOHY
            NávrhNARIADENIE EURÓPSKEHO PARLAMENTU A RADY
             o štatistike železničnej dopravy (prepracované znenie)

               PRÍLOHA I

                        ROČNÉ ŠTATISTIKY O NÁKLADNEJ DOPRAVE - PODROBNÉ VYKAZOVANIE

                        Zoznam premenných a merné jednotky

                        Prepravený tovar v:

                        –tonách

                        –tonokilometroch

                        Pohyby nákladných vlakov vo:

                        –vlakových kilometroch

                        Počet prepravených intermodálnych prepravných jednotiek:

                        –počet

                        –TEU (dvadsať stopová rovnocenná jednotka) (pre kontajnery a vymeniteľné nadstavby)

                        Referenčné obdobie

                        Jeden rok

                        Frekvencia

                        Každý rok

                        Zoznam tabuliek s rozpisom za každú tabuľku

                        Tabuľka I1: prepravený tovar, podľa typu prepravy

                        Tabuľka I2: prepravený tovar, podľa typu tovaru (príloha VI)

                        Tabuľka I3: prepravený tovar (medzinárodná a tranzitná doprava), podľa štátu nakládky a vykládky

                        Tabuľka I4: prepravený tovar, podľa kategórie nebezpečného tovaru (príloha VII)

                        Tabuľka I5: prepravený tovar, podľa druhu zásielky (nepovinný údaj)

                        Tabuľka I6: tovar prepravený v intermodálnych prepravných jednotkách, podľa typu prepravy a typu dopravnej jednotky

                        Tabuľka I7: počet prepravených naložených intermodálnych prepravných jednotiek, podľa typu prepravy a typu dopravnej jednotky

                        Tabuľka I8: počet prepravených prázdnych prepravných dopravných jednotiek, podľa typu prepravy a typu dopravnej jednotky

                        Tabuľka I9: pohyby nákladných vlakov

                        Lehota na odovzdanie údajov

                        Päť mesiacov po uplynutí referenčného obdobia

                        Prvé referenčné obdobie pre tabuľky I1, I2 a I3

                        2003

                        Prvé referenčné obdobie pre tabuľky I4, I5, I6, I7, I8 a I9

                        2004

                        Poznámky

                        1.
                              Členenie prepravy je nasledujúce:

                        –vnútroštátna

                        –medzinárodná - vstupujúca

                        –medzinárodná - vystupujúca

                        –tranzitná

                        2.
                              Druh zásielky sa môže členiť takto:

                        –zásielky v ucelených vlakoch

                        –celovozňové zásielky

                        –iné zásielky

                        3.
                              Druh dopravnej jednotky sa člení takto:

                        –kontajnery a vymeniteľné nadstavby

                        –návesy (nesprevádzané)

                        –cestné vozidlá (sprevádzané)

                        4.
                              U tabuľky I3 sa môžu Eurostat a členské štáty dohodnúť na uľahčení konsolidácie údajov pochádzajúcich z podnikov v iných členských štátoch, aby bola zabezpečená koherencia týchto údajov.

                        5.
                              U tabuľky I4 členské štáty uvedú, na ktoré prípadné kategórie prepravy sa údaje nevzťahujú.

                        6.
                              Pokiaľ v prípade tabuliek I2 až I8 nie sú dostupné úplné informácie o tranzitnej doprave, členské štáty oznámia všetky dostupné údaje.

               _____________

               ê 2032/2016 článok 1 ods. 11 a príloha I

               PRÍLOHA II

                        ROČNÉ ŠTATISTIKY O PREPRAVE OSÔB – PODROBNÉ VYKAZOVANIE

                        Zoznam premenných a merné jednotky

                        Prepravené osoby v:

                        –počte osôb

                        –osobokilometroch.

                        Pohyby osobných vlakov vo:

                        –vlakových kilometroch.

                        Referenčné obdobie

                        Jeden rok

                        Frekvencia

                        Každý rok

                        Zoznam tabuliek s rozpisom za každú tabuľku

                        Tabuľka II1 : prepravené osoby podľa typu prepravy.

                        Tabuľka II2 : prepravené osoby v medzinárodnej doprave podľa krajiny nástupu a krajiny výstupu.

                        Tabuľka II3 : pohyby osobných vlakov.

                        Lehota na zasielanie údajov

                        Osem mesiacov od skončenia referenčného obdobia

                        Prvé referenčné obdobie

                        2016

                        Poznámky

                        1.Typ prepravy sa delí na:

                        –vnútroštátnu

                        –medzinárodnú.

                        2.V prípade tabuliek II1 a II2 členské štáty oznamujú údaje vrátane informácií o predaji cestovných lístkov mimo vykazujúcej krajiny. Tieto informácie sa môžu získať buď priamo od vnútroštátnych orgánov iných krajín, alebo na základe medzinárodných dohôd o zúčtovaní cestovných lístkov.

               _____________

               ê 91/2003

               PRÍLOHA III

                        ŠTVŤROČNÉ ŠTATISTIKY O NÁKLADNEJ A OSOBNEJ DOPRAVE

                        Zoznam premenných a merné jednotky

                        Prepravený tovar v:

                        –tonách

                        –tonokilometroch

                        Prepravení cestujúci:

                        –počet cestujúcich

                        –osobokilometre

                        Referenčné obdobie

                        Jeden štvrťrok

                        Frekvencia

                        Každý štvrťrok

                        Zoznam tabuliek s rozpisom za každú tabuľku

                        Tabuľka III1 : prepravený tovar

                        Tabuľka III2 : prepravení cestujúci

                        Lehota na odovzdanie údajov

                        Tri mesiace po uplynutí referenčného obdobia

                        Prvé referenčné obdobie

                        Prvý štvrťrok roku 2004

                        Poznámky

                        1.
                              Tabuľky III1 a III2 byť zostavené na základe predbežných údajov, vrátane odhadov. V prípade tabuľky III2 môžu členské štáty oznámiť údaje vychádzajúce z predaja cestovných lístkov vo vykazujúcom štáte alebo z iného dostupného zdroja.

                        2.
                              Tieto údaje sa predložia za podniky obsiahnuté v prílohách I a II.

               _____________

               PRÍLOHA IV

                        REGIONÁLNE ŠTATISTIKY O NÁKLADNEJ A OSOBNEJ DOPRAVE

                        Zoznam premenných a merné jednotky

                        Prepravený tovar v:

                        –tonách

                        Prepravení cestujúci:

                        –počet cestujúcich

                        Referenčné obdobie

                        Jeden rok

                        Frekvencia

                        Každých päť rokov

                        Zoznam tabuliek s rozpisom za každú tabuľku

                        Tabuľka IV1: vnútroštátna preprava tovaru podľa regiónu nakládky a vykládky (NUTS 2)

                        Tabuľka IV2: medzinárodná preprava tovaru podľa regiónu nakládky a vykládky (NUTS 2)

                        Tabuľka IV3: vnútroštátna preprava cestujúcich podľa regiónu nástupu a výstupu (NUTS 2)

                        Tabuľka IV4: medzinárodná preprava cestujúcich podľa regiónu nástupu a výstupu (NUTS 2)

                        Lehota na odovzdanie údajov

                        12 mesiacov po uplynutí referenčného obdobia

                        Prvé referenčné obdobie

                        2005

                        Poznámky

                        1.
                              Keď je miesto nakládky alebo vykládky (tabuľky IV1, IV2) alebo miesto výstupu alebo nástupu (IV3, IV4) mimo Európskeho hospodárskeho priestoru, členské štáty uvedú len štát.

                        2.
                              Aby sa členským štátom pomohlo pri spracovaní týchto tabuliek, Eurostat poskytne členským štátom UIC kódy železničných staníc zodpovedajúce kódom NUTS.

                        3.
                              V prípade tabuliek IV3 a IV4 môžu členské štáty oznámiť údaje vychádzajúce z predaja cestovných lístkov alebo z iného dostupného zdroja.

                        4.
                              Tieto údaje sa predložia za podniky obsiahnuté v prílohách I a II.

               _____________

               PRÍLOHA V

                        ŠTATISTIKY O PREPRAVNÝCH PRÚDOCH NA ŽELEZNIČNEJ SIETI

                        Zoznam premenných a merné jednotky

                        Nákladná doprava

                        –počet vlakov

                        Osobná doprava

                        –počet vlakov

                        Ostatná doprava (služobné vlaky, atď.) (nepovinný údaj)

                        –počet vlakov

                        Referenčné obdobie

                        Jeden rok

                        Frekvencia

                        Každých päť rokov

                        Zoznam tabuliek s rozpisom za každú tabuľku

                        Tabuľka V1: nákladná doprava, podľa úseku siete

                        Tabuľka V2: osobná doprava, podľa úseku siete

                        Tabuľka V3: ostatná doprava (služobné vlaky, atď.), podľa úseku siete (nepovinný údaj)

                        Lehota na odovzdanie údajov

                        18 mesiacov po uplynutí referenčného obdobia

                        Prvé referenčné obdobie

                        2005

                        Poznámky

                        1.
                              Členské štáty určia úseky siete, ktoré budú obsahovať minimálne železničnú transeurópsku dopravnú sieť (TEN) na ich štátnom území. Eurostatu oznámia:

                        –zemepisné súradnice a iné údaje potrebné na identifikovanie každého úseku siete a jeho vyznačenie na mape, ako aj spojenia medzi úsekmi,

                        –informácie o charakteristikách (vrátane kapacity) vlakov používajúcich jednotlivý úsek siete.

                        2.
                              Každý úsek siete, ktorý je časťou železničnej siete TEN, musí byť identifikovaný pomocou doplnkového atribútu v dátovom zázname, aby bola možná kvantifikácia prepravy na železničnej sieti TEN.

               _____________

               ê 1304/2007 článok 3 a príloha

               PRÍLOHA VI

               NST 2007

                        Divízia

                        Opis

                        01

                        Výrobky poľnohospodárstva, poľovníctva a lesníctva; ryby a ostatné rybie výrobky

                        02

                        Čierne uhlie a lignit; surová ropa a zemný plyn

                        03

                        Kovové rudy a ostatné nerastné suroviny; rašelina; urán a tórium

                        04

                        Potravinové výrobky, nápoje a tabak

                        05

                        Textílie a textilné výrobky; koža a kožené výrobky

                        06

                        Drevo a výrobky z dreva a korku (okrem nábytku); výrobky zo slamy a prúteného materiálu; buničina, papier a výrobky z papiera; tlačoviny a záznamové médiá

                        07

                        Koks a rafinérske ropné výrobky

                        08

                        Chemikálie, chemické výrobky a syntetické vlákna; guma a plastové výrobky; jadrové palivá

                        09

                        Ostatné nekovové minerálne výrobky

                        10

                        Základné kovy; kovové výrobky, okrem strojov a zariadení

                        11

                        Stroje a zariadenia inde neuvedené; kancelárske stroje a počítače; elektrické stroje a prístroje inde neuvedené; rozhlasové, televízne a komunikačné zariadenia a prístroje; zdravotnícke, presné a optické prístroje; hodinky a hodiny

                        12

                        Dopravné zariadenia

                        13

                        Nábytok; ostatné výrobky inde neuvedené

                        14

                        Druhotné suroviny; komunálny odpad a iný odpad

                        15

                        Listy, balíky

                        16

                        Zariadenia a materiály používané pri preprave tovaru

                        17

                        Tovar prepravovaný počas sťahovania domácností a kancelárií; batožina prepravovaná oddelene od cestujúcich; motorové vozidlá prepravované na opravu; ostatný nepredajný tovar inde neuvedený

                        18

                        Zberný tovar: rôznorodý tovar, ktorý sa prepravuje spoločne

                        19

                        Neidentifikovateľný tovar: tovar, ktorý z nejakého dôvodu nemôže byť identifikovaný, a preto zaradený do skupín 01 – 16

                        20

                        Ostatný tovar inde neuvedený

               _____________

               ê 91/2003

               PRÍLOHA VII

               KLASIFIKÁCIA NEBEZPEČNÉHO TOVARU

               1.
                     Výbušniny

               2.
                     Stlačené, skvapalnené alebo pod tlakom rozpustené plyny

               3.
                     Horľavé kvapaliny

               4.1
                     Horľavé pevné látky

               4.2
                     Samozápalné látky

               4.3
                     Látky, ktoré pri styku s vodou vyvíjajú horľavé plyny

               5.1
                     Okysličovacie látky

               5.2
                     Organické peroxidy

               6.1
                     Jedovaté látky

               6.2
                     Infekčné látky

               7.
                     Rádioaktívny materiál

               8.
                     Žieraviny

               9.
                     Rôzne nebezpečné látky

               Poznámka:

               Tieto kategórie zodpovedajú kategóriám definovaným v predpisoch týkajúcich sa medzinárodnej prepravy nebezpečného tovaru po železnici, známych ako RID, prijatých podľa smernice Európskeho parlamentu a Rady 2008/68/ES
                  1
               .

               _____________

               ê 2032/2016 článok 1 ods. 12 a príloha II

               PRÍLOHAVIII

                        Tabuľka VIII.1

                        ROZSAH DOPRAVNEJ ČINNOSTI V PREPRAVE TOVARU

                        Zoznam premenných a merné jednotky

                        Prepravený tovar v:

                        –tonách spolu

                        –tonokilometroch spolu.

                        Pohyby nákladných vlakov vo:

                        –vlakových kilometroch spolu.

                        Referenčné obdobie

                        jeden rok

                        Frekvencia

                        každý rok

                        Lehota na zasielanie údajov

                        päť mesiacov od skončenia referenčného obdobia

                        Prvé referenčné obdobie

                        2017

                        Poznámky

                        Platí len pre podniky, v ktorých celkový objem nákladnej dopravy nepresiahne 200 miliónov tonokilometrov a nepresiahne 500 000 ton a ktoré zároveň nevykazujú údaje podľa prílohy I (podrobné vykazovanie).

                        Tabuľka VIII.2

                        ROZSAH DOPRAVNEJ ČINNOSTI V PREPRAVE OSÔB

                        Zoznam premenných a merné jednotky

                        Prepravené osoby v:

                        –počte prepravených osôb spolu

                        –osobokilometroch spolu.

                        Pohyby osobných vlakov vo:

                        –vlakových kilometroch spolu.

                        Referenčné obdobie

                        jeden rok

                        Frekvencia

                        každý rok

                        Lehota na zasielanie údajov

                        osem mesiacov po skončení referenčného obdobia

                        Prvé referenčné obdobie

                        2017

                        Poznámky

                        Platí len pre podniky, v ktorých celkový objem prepravených osôb nepresiahne 100 miliónov osobokilometrov a ktoré zároveň nevykazujú údaje podľa prílohy II (podrobné vykazovanie).

               _____________

               é

               PRÍLOHA IX

               Zrušené nariadenie so zoznamom neskorších zmien

                        Nariadenie Európskeho parlamentu a Rady (EÚ) č. 91/2003
                        (Ú.V. EÚ L 14, 21.1.2003, p. 1)

                        Nariadenie Komisie (ES) č. 1192/2003
                           (Ú.V. EÚ L 167, 4.7.2003, s. 13)

                        Nariadenie Komisie (ES) č. 1304/2007
                           (Ú.V. EÚ L 290, 8.11.2007, s. 14)

                        Iba článok 3

                        Nariadenie Európskeho parlamentu a Rady (EÚ) č. 219/2009
                           (Ú.V. EÚ L 87, 31.3.2009, s. 109)

                        Iba bod 4.4 prílohy

                        Nariadenie Európskeho parlamentu a Rady (EÚ) č. 2016/2032
                        (Ú.V. EÚ L 317, 23.11.2016, s. 105)

               _____________

               PRÍLOHA X

               Tabuľka Zhody

                        Nariadenie (ES) č. 91/2003

                        Toto nariadenie

                        Články 1, 2 a 3

                        Články 1, 2 a 3

                        Článok 4 ods. 1, úvodné slová

                        Článok 4 ods. 1, úvodné slová

                        Článok 4 ods. 1 písm. a)

                        Článok 4 ods. 1 písm. a)

                        Článok 4 ods. 1 písm. c)

                        Článok 4 ods. 1 písm. b)

                        Článok 4 ods. 1 písm. e)

                        Článok 4 ods. 1 písm. c)

                        Článok 4 ods. 1 písm. f)

                        Článok 4 ods. 1 písm. d)

                        Článok 4 ods. 1 písm. g)

                        Článok 4 ods. 1 písm. e)

                        Článok 4 ods. 2, 3 a 4

                        Článok 4 ods. 2, 3 a 4

                        Článok 4 ods. 5

                        –

                        Články 5, 6 a 7

                        Články 5, 6 a 7

                        Článok 8 ods. 1

                        Článok 8 ods. 1

                        Článok 8 ods. 1a

                        Článok 8 ods. 2

                        Článok 8 ods. 2

                        Článok 8 ods. 3

                        Článok 8 ods. 3

                        Článok 8 ods. 4

                        Článok 8 ods. 4

                        Článok 8 ods. 5

                        Články 9, 10 a 11

                        Články 9, 10 a 11

                        –

                        Článok 12

                        Článok 13

                        Článok 13

                        Príloha A

                        Príloha I

                        Príloha C

                        Príloha II

                        Príloha E

                        Príloha III

                        Príloha F

                        Príloha IV

                        Príloha G

                        Príloha V

                        Príloha J

                        Príloha VI

                        Príloha K

                        Príloha VII

                        Príloha L

                        Príloha VIII

                        –

                        Príloha IX

                        –

                        Príloha X

               _____________

                     (1)
                  Smernica Európskeho parlamentu a Rady 2008/68/ES z 24. septembra 2008 o vnútrozemskej preprave nebezpečného tovaru (Text s významom pre EHP) (Ú. v. EÚ L 260, 30.9.2008, s. 13).


title: Návrh nariadenie rady o obchodovaní s mäsom z hovädzieho dobytka vo veku maximálne dvanástich mesiacov

text:
Dôležité právne oznámenie

|

52006PC0487

	[pic] | KOMISIA EURÓPSKYCH SPOLOČENSTIEV |Brusel, 8.9.2006KOM(2006) 487 v konečnom znení2006/0162 (CNS)NávrhNARIADENIE RADYo obchodovaní s mäsom z hovädzieho dobytka vo veku maximálne dvanástich mesiacov(predložená Komisiou)DÔVODOVÁ SPRÁVAI – KontextVýroba a obchodovanie s mäsom z hovädzieho dobytka vo veku maximálne dvanástich mesiacov sa líšia v závislosti od členských štátov.Zjednodušene rozlišujeme dva druhy výrobných systémov. V prvom tvoria základ potravy zvierat najmä mlieko a mliečne výrobky a tieto zvieratá sú porazené, keď majú menej ako osem mesiacov, vo väčšine prípadov je to v šiestom až siedmom mesiaci. V druhom sú zvieratá živené takmer výlučne obilninami – najmä kukuricou –, doplnkom stravy môžu byť kŕmne plodiny, a sú porazené ich od desiateho mesiaca.Prvý druh výrobného systému je známy takmer všetky členské štáty, ale je rozvinutý najmä v piatich z nich (Francúzsko, Taliansko, Holandsko, Belgicko a Nemecko). Druhý však pozná a rozvíja len málo členských štátov a to hlavne Holandsko, Dánsko a Španielsko.Mäso získané z týchto dvoch výrobných systémov môže byť predávané pod rôznymi názvami. No najčastejšie je ho dostať pod jednotným predajným názvom, aspoň čo sa týka hlavných spotrebiteľských trhov Spoločenstva. Väčšinou neexistuje zmienka o druhu potravy zvieraťa ani o veku, kedy bolo zviera porazené.Skúsenosti ukazujú, že takýto postup narúša obchod a podporuje vytvorenie podmienok nekalej hospodárskej súťaže. Z toho dôvodu má priamy účinok na vytvorenie a fungovanie jednotného trhu. Pri dodávaní z bitúnkov boli zaznamenané rozdiely ceny medzi mäsom z každého z týchto výrobných systémov o dve až dve eurá päťdesiat za kilo.Tento postup môže taktiež uviesť spotrebiteľa do omylu, pretože poskytuje zavádzajúce informácie o skutočných charakteristikách výrobku, ktorý spotrebiteľ kupuje.Viacero členských štátov požiadalo Komisiu, aby navrhla zlepšenie podmienok obchodovania s mäsom z hovädzieho dobytka vo veku maximálne dvanástich mesiacov.II – Návrh KomisieKomisia sa, v rámci úvah o vypracovaní návrhu, radila jednak s vládnymi expertmi ale aj s odborníkmi v danej oblasti, so spotrebiteľmi a s ich zastupiteľskými organizáciami. Dôležitý bol aj prieskum verejnej mienky prostredníctvom internetu, ktorý bol zorganizovaný na začiatku jari 2005. V júni 2005 po ňom nasledovalo verejné rokovanie, na ktoré boli pozvaní technickí odborníci, ale aj zástupcovia hlavných sociálno-profesijných organizácií Spoločenstva, ktorých sa táto otázka týkala.V prieskume prostredníctvom internetu väčšina spotrebiteľov potvrdila, že dôležitými kritériami voľby pri nákupe je vláčnosť a chuť mäsa. Farba je dôležitá len pre niektoré členské štáty. Účastníci taktiež podotkli, že vek a potrava zvierat sú dôležitými kritériami na posúdenie kvality mäsa. Váha zvierat pri porážke však pre nich v tomto kontexte nie je natoľko dôležitá.Rôzne štúdie tiež dokázali, že organoleptické charakteristiky mäsa, ako napr. vláčnosť, chuť alebo farba sa menia práve vekom a potravou zvierat, z ktorých mäso pochádza. Charakteristika mäsa zo zvierat porazených zhruba vo veku siedmych mesiacov je odlišná od charakteristiky mäsa zo zvierat porazených zhruba vo veku desiatich mesiacov.V prieskume, väčšina spotrebiteľov priradila prvú kategóriu zvieratám vo veku maximálne ôsmych mesiacov. Toto priradenie bolo potvrdené aj väčšinou organizácií na ochranu spotrebiteľov, ktorí sa k otázke vyjadrili počas verejného rokovania. Táto veková hranica je taktiež použitá v článku 130 nariadenia Rady (ES) č. 1782/2003 z 29. septembra 2003, ktorým sa stanovujú spoločné pravidlá pre režimy priamej podpory v rámci spoločnej poľnohospodárskej politiky[1], s cieľom určiť výberové kritériá na porážku zvierat. Viaceré členské štáty ju taktiež používajú a je medzi nimi predmetom širokého konsenzu. Je teda vhodné používať ju na zavedenie dvoch podkategórií zvierat od veku nula až osem mesiacov a od veku ôsmych do maximálne dvanástich mesiacov.Overenie veku pri porážke je jednoduchšie ako overenie používaného druhu potravy. Okrem toho, výrobné systémy a druh použitej potravy pre zvieratá vo veku maximálne dvanástich mesiacov väčšinou súvisia s vekom stanoveným na porážku zvierat. Preto sa pri stanovovaní rôznych predajných názvov pre mäso zo zvierat oboch podkategórií stačí opierať o vek pri porážke.Prieskum taktiež ukázal, že spotrebitelia členských štátov nemajú rovnaké očakávania od toho istého predajného názvu. Obyčajný preklad názvu určitého výrobku zaužívaného v nejakom členskom štáte do jazyka iného členského štátu nemusí byť dostatočne jasný, pretože sa nevzťahuje na rovnaký výrobok v danom členskom štáte. Je preto vhodné, aby sa pri výbere predajného názvu čo najviac brali do úvahy kultúrne zvyklosti a tradície, čím by sa spotrebiteľovi uľahčil výber spĺňajúci jeho očakávania.Komisia teda navrhuje stanoviť predajné názvy, ktoré budú musieť byť používané v každom členskom štáte na obchodovanie s mäsom zo zvierat z každej definovanej podkategórie a zároveň uložiť povinnosť uviesť vek zvieraťa pri porážke.V záujme zabezpečenia správneho používania predajných názvov v súlade s týmto nariadením, je potrebné ustanoviť označenie mäsa z hovädzieho dobytka oboch definovaných podkategórií prostredníctvom listu a zároveň registráciu údajov, ktoré by zabezpečili pravdivosť informácií uvedených na štítkoch.Prevádzkovatelia, ktorí chcú z vlastnej vôle doplniť predajné názvy uvedené v tomto nariadení o ďalšie informácie, by sa mali držať nariadenia Európskeho parlamentu a Rady (ES) č. 1760/2000 zo 17. júla 2000, ktorým sa zriaďuje systém identifikácie a registrácie hovädzieho dobytka, o označovaní hovädzieho mäsa a výrobkov z hovädzieho mäsa a ktorým sa zrušuje nariadenie Rady (ES) č. 820/97[2].V niektorých prípadoch sa na mäso z hovädzieho dobytka vo veku maximálne dvanástich mesiacov vzťahuje ochrana podľa nariadenia Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín[3]. Mäso je predávané pod daným označením alebo pod chráneným názvom a teda môže byť plne identifikovateľné obchodnými prevádzkovateľmi a spotrebiteľmi. Navyše je väčšinou predávané na miestnej úrovni. Ustanovenia tohto nariadenia však nemôžu ovplyvniť chránené názvy v súlade s nariadením (ES) č. 510/2006.Je potrebné, aby členské štáty určili príslušné orgány, ktoré budú kontrolovať kritériá definované v tomto nariadení a zároveň zabezpečili, aby si Komisia mohla preveriť, ak to bude potrebné priamo kontrolami na mieste, či sú dané podmienky rešpektované.V záujme súdržnosti a aby sa zabránilo narušeniu hospodárskej súťaže, musí mäso dovezené z tretích krajín podliehať ustanoveniam tohto nariadenia.III – Vplyv návrhu KomisieHlavným cieľom tohto návrhu je zvýšiť transparentnosť obchodovania s mäsom zo zvierat vo veku maximálne dvanástich mesiacov. Tieto ustanovenia by mali umožniť lepšie fungovanie jednotného trhu a väčšiu informovanosť spotrebiteľov.Ako už bolo uvedené, tento návrh sa snaží čo najviac zohľadňovať zvyklosti v členských štátoch v oblastiach výroby aj spotreby. Vytvorenie dvoch podkategórií s vekovým obmedzením na osem mesiacov by nemalo spôsobiť problémy. Toto vekové obmedzenie je už používané vo viacerých členských štátoch, ktoré sú hlavnými chovateľmi zvierat tejto prvej podkategórie, ale vzhľadom na zníženie počtu kráv v Spoločenstve, by to zároveň mohlo zaujímať chovateľov zvierat prvej podkategórie v ostatných členských štátoch, ktorí toto obmedzenie ešte neprijali. Okrem toho povinné označovanie veku umožní jasnejšie rozlišovanie rôznych druhov výrobkov.Ak bude návrh prijatý bez námietok, väčšina členských štátov bude podobne pristupovať k používaniu predajných názvov pre mäso zo zvierat vo veku maximálne dvanástich mesiacov.Pre ostatné členské štáty návrh ustanoví používanie rozličných predajných názvov pre mäso zo zvierat z druhej podkategórie. Daný návrh by sa mohol dotýkať len tohto typu výroby. Avšak vo väčšine týchto krajín platí, že sú tieto výrobky konzumované len v rámci daného štátu. Je taktiež možné, že vzhľadom na nadobudnutie účinnosti reformy o spoločnej poľnohospodárskej politike z roku 2003 a na zavedenie oddelenej platby, bude táto výroba v niektorých z týchto štátov v budúcnosti znížená. Zároveň je vhodné podotknúť, že v niektorých z týchto členských štátov bolo zvyšovanie cien v oblasti hovädzieho mäsa na konci roku 2004 menej priaznivé pre mäso zo zvierat tejto podkategórie v porovnaní s hovädzím mäsom zo starších zvierat. Rozdiel cien, existujúci už predtým medzi týmito dvoma druhmi mäsa, v súčasnosti takmer vymizol a už zaznamenané klesanie by sa v budúcnosti mohlo ešte zvýšiť. Z toho sa teda usudzuje, že tento návrh danú výrobu prakticky neovplyvní.Otázky dobrých životných podmienok zvierat spadajú do právomoci GR SANCO. Tento návrh definuje používanie predajných názvov pre hovädzie mäso zo zvierat vo veku maximálne dvanástich mesiacov a nemá vplyv na rešpektovanie inde definovaných pravidiel ochrany zvierat. V prípade mäsa z oboch definovaných podkategórií je možné vyzdvihnúť rešpektovanie pravidiel ochrany zvierat nad rámec plnenia predpisov zadaných pri dobrovoľnom označovaní štítkami.Návrh nemá dopad na rozpočet Spoločenstva.2006/0162 (CNS)NávrhNARIADENIE RADYo obchodovaní s mäsom z hovädzieho dobytka vo veku maximálne dvanástich mesiacovRADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 37 ods. 2,so zreteľom na návrh Komisie,so zreteľom na stanovisko Európskeho parlamentu[4],keďže:(1) V článku 2, druhý pododsek v spojení s prvým pododsekom, bod b) nariadenia Rady (ES) č. 1254/1999 zo 17. mája 1999 o spoločnej organizácii trhu s hovädzím a teľacím mäsom[5] sa ustanovuje, že o všeobecných pravidlách, týkajúcich sa najmä opatrení na zlepšenie organizácie výroby, spracovania a uvádzania na trh hovädzieho mäsa, rozhoduje Rada.(2) Výrobné systémy hovädzieho dobytka vo veku maximálne dvanástich mesiacov a ich charakteristiky pri porážke sú často v členských štátoch odlišné. Na hlavných spotrebiteľských trhoch v Spoločenstve je väčšinou mäso z rôznych výrobných systémov predávané pod jednotným predajným názvom.(3) Skúsenosti ukazujú, že takýto postup narúša obchod a podporuje vytvorenie podmienok nekalej hospodárskej súťaže. Má preto priamy účinok na vytvorenie a fungovanie jednotného trhu.(4) Tento postup môže taktiež poskytovať zavádzajúce informácie a uviesť spotrebiteľa do omylu.(5) Na zlepšenie fungovania jednotného trhu je vhodné poskytnúť maximálnu transparentnosť v obchodovaní s mäsom hovädzieho dobytka vo veku maximálne dvanástich mesiacov. Umožní to zároveň zlepšenie organizácie príslušnej výroby. Preto je potrebné upresniť vo všetkých jazykoch členských štátov, aký predajný názov musí byť použitý na obchodovanie s mäsom z hovädzieho dobytka vo veku maximálne dvanástich mesiacov. Zlepší sa tak aj prístup spotrebiteľa k informáciám.(6) V niektorých prípadoch sa na mäso z hovädzieho dobytka vo veku maximálne dvanástich mesiacov vzťahuje ochrana podľa nariadenia Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín[6]. Mäso je predávané pod daným označením alebo pod chráneným názvom a teda môže byť plne identifikovateľné obchodnými prevádzkovateľmi a spotrebiteľmi. Ustanovenia tohto nariadenia však nemôžu ovplyvniť chránené názvy v súlade s nariadením (ES) č. 510/2006.(7) Rôzne štúdie tiež dokázali, že organoleptické charakteristiky mäsa, ako napr. vláčnosť, chuť alebo farba sa menia práve vekom a potravou zvierat, z ktorých mäso pochádza.(8) Počas prieskumu verejnej mienky zorganizovaného Komisiou v roku 2005 väčšina spotrebiteľov potvrdila, že vek a potrava zvierat sú dôležitými kritériami na posúdenie ich mäsa. Váha zvierat pri porážke však pre nich v tomto kontexte nie je natoľko dôležitá.(9) Overenie veku pri porážke je jednoduchšie ako overenie používaného druhu potravy. Okrem toho, výrobné systémy a druh použitej potravy pre zvieratá vo veku maximálne dvanástich mesiacov väčšinou súvisia s vekom stanoveným na porážku zvierat. Preto by používanie rozličných predajných názvov podľa veku zvierat malo stačiť na zavedenie vyžadovanej transparentnosti.(10) V spomínanom prieskume, väčšina spotrebiteľov priradila prvú kategóriu zvieratám vo veku maximálne ôsmych mesiacov. Táto veková hranica je tiež použitá v článku 130 nariadenia Rady (ES) č. 1782/2003 z 29. septembra 2003, ktorým sa stanovujú spoločné pravidlá režimov priamej podpory v rámci spoločnej poľnohospodárskej politiky a ktorým sa zavádzajú niektoré režimy podpory pre poľnohospodárov a ktorým sa menia a dopĺňajú nariadenia (EHS) č. 2019/93, (ES) č. 1452/2001, (ES) č. 1453/2001, (ES) č. 1454/2001, (ES) č. 1868/94, (ES) č. 1251/1999, (ES) č. 1254/1999, (ES) č. 1673/2000, (EHS) č. 2358/71 a (ES) č. 2529/2001[7], s cieľom určiť výberové kritériá na porážku zvierat. Je teda vhodné používať túto vekovú hranicu na rozdelenie kategórie zvierat vo veku maximálne dvanástich mesiacov na dve podkategórie.(11) Prieskum taktiež ukázal, že spotrebitelia členských štátov nemajú rovnaké očakávania od toho istého predajného názvu. Je preto vhodné, aby sa pri výbere predajného názvu čo najviac brali do úvahy kultúrne zvyklosti a tradície, čím by sa spotrebiteľovi uľahčil výber spĺňajúci jeho očakávania.(12) Je taktiež potrebné ustanoviť identifikáciu mäsa z hovädzieho dobytka vo veku maximálne dvanástich mesiacov prostredníctvom listu, v ktorom by bola upresnená príslušná kategória a označenie veku pri porážke uvedené na príslušných štítkoch.(13) Prevádzkovatelia, ktorí chcú z vlastnej vôle doplniť predajné názvy uvedené v tomto nariadení o ďalšie informácie, by sa mali držať podmienky postupu uvedeného v článkoch 16 a 17 nariadenia Európskeho parlamentu a Rady (ES) č. 1760/2000 zo 17. júla 2000, ktorým sa zriaďuje systém identifikácie a registrácie hovädzieho dobytka, o označovaní hovädzieho mäsa a výrobkov z hovädzieho mäsa a ktorým sa zrušuje nariadenie Rady (ES) č. 820/97[8].(14) V záujme zabezpečenia správneho používania informácií uvedených na štítkoch v súlade s týmto nariadením, je potrebné ustanoviť registráciu údajov, ktoré by zabezpečili pravdivosť informácií vo všetkých štádiách výroby a obchodovania.(15) Je potrebné, aby členské štáty určili príslušné orgány, ktoré budú kontrolovať kritériá definované v tomto nariadení a zároveň zabezpečili, aby si Komisia mohla preveriť, ak to bude potrebné priamo kontrolami na mieste, či sú dané podmienky rešpektované.(16) V záujme súdržnosti je potrebné zabezpečiť, aby mäso dovezené z tretích krajín podliehalo ustanoveniam tohto nariadenia. Kvôli tomu je potrebné, aby nezávislý externý orgán, poverený kontrolou týchto informácií, zabezpečil odbornosť, nestrannosť a objektivitu.(17) Mali by sa prijať opatrenia potrebné na vykonávanie tohto nariadenia v súlade s rozhodnutím Rady 1999/468/ES z 28. júna 1999, ktorým sa ustanovujú postupy vykonávania právomocí prenesených na Komisiu[9],PRIJALA TOTO NARIADENIE:Článok 1 Predmet úpravy a rozsah pôsobnosti1. Toto nariadenie by malo definovať podmienky a hlavne používanie predajných názvov v rámci obchodovania s mäsom z hovädzieho dobytka vo veku maximálne dvanástich mesiacov na území Spoločenstva.Uplatňuje sa na mäso z hovädzieho dobytka vo veku maximálne dvanástich mesiacov na území Spoločenstva alebo dovezeného z tretích krajín.2. Toto nariadenie sa uplatňuje bez toho, aby boli dotknuté ustanovenia nariadenia Rady (EHS) č. 1208/81[10].3. Toto nariadenie sa nevzťahuje na mäso z hovädzieho dobytka vo veku maximálne dvanástich mesiacov, ktorého označenie pôvodu alebo chránené zemepisné označenie bolo zaevidované v súlade s článkom 7 nariadenia (ES) č. 510/2006.Článok 2 DefiníciaNa účely tohto nariadenia sa pod pojmom „mäso“ rozumejú jatočné telá, mäso s kosťou alebo bez kosti a celé alebo porciované vnútornosti z hovädzieho mäsa vo veku maximálne dvanástich mesiacov v čerstvom, zmrazenom alebo rýchlozmrazenom stave, či už boli zabalené v priamom alebo druhom obale alebo nie.Článok 3 Klasifikácia hovädzieho dobytka na bitúnkochPri porážke prevádzkovatelia zadelia všetok hovädzí dobytok vo veku maximálne dvanástich mesiacov do jednej z kategórií definovaných v prílohe I, pričom príslušné orgány vykonajú kontrolu v zmysle článku 8 ods. 1.Článok 4 Predajné názvy1. Mäso z hovädzieho dobytka vo veku maximálne dvanástich mesiacov je v rôznych členských štátoch predávané pod predajným(i) názvom (názvami) platným(i) pre každý z danýc h štátov, uvedeným(i) v prílohe II.Predajné názvy uvedené v prvom pododseku sa môžu doplniť o upresnenie mena alebo o označenie príslušných kusov mäsa či vnútorností.2. Predajné názvy uvedené v prílohe II A), tak ako aj každý nový názov odvodený od týchto predajných názvov sa nemôže používať pri obchodovaní s mäsom z hovädzieho dobytka vo veku viac ako dvanástich mesiacov.Taktiež pojmy « veau », « ternera » « kalv », « Kalb », « veal », « vitello », « kalf », « μοσχάρι », « vitella » a « vitela » sa nemôžu používať v predajných názvoch, ani nemôžu byť uvedené na štítkoch na mäse z hovädzieho dobytka vo veku viac ako dvanástich mesiacov.Článok 5 Povinné údaje na štítkoch1. Bez toho, aby bol dotknutý článok 3 ods. 1 smernice Európskeho parlamentu a Rady 2000/13/ES [11] a články 13, 14 a 15 nariadenia (ES) č. 1760/2000 prevádzkovatelia pri každom štádiu výroby a predaja uvádzajú na štítkoch na mäse z hovädzieho dobytka vo veku maximálne dvanástich mesiacov nasledujúce informácie:a) identifikačný list, v ktorom je uvedená kategória definovaná v prílohe I tohto nariadenia,b) predajný názov v súlade s článkom 4 tohto nariadenia,c) vek pri porážke zvieraťa , definovaný, podľa okolností, nasledujúcou formou: „vek pri porážke: nižší alebo rovný n mesiacom“ pre mäso zo zvierat vo veku maximálne ôsmych mesiacov a „vek pri porážke: vyšší než osem mesiacov a nižší alebo rovný n mesiacom“ pre mäso zo zvierat vo veku viac ako osem mesiacov no maximálne dvanásť mesiacov, pričom n predstavuje počet mesiacov.2. Členské štáty príjmu podrobné pravidlá, podľa ktorých sa budú uvádzať informácie uvedené v ods. 1 týkajúce sa mäsa z hovädzieho dobytka vo veku maximálne dvanástich mesiacov ponúknuté na predaj konečnému spotrebiteľovi bez vloženia do spotrebiteľského obalu na mieste predaja.Môžu rozhodnúť o tom, že uvedenie informácií v súlade s ods. 1 nebude povinné, ale to len v prípade, že kupujúci bude správne informovaný.Článok 6 Nepovinné údaje na štítkochPrevádzkovatelia môžu doplniť povinné informácie uvedené v článku 5 o nepovinné informácie schválené v súlade s postupom uvedeným v článkoch 16 alebo 17 nariadenia (ES) č. 1760/2000.Článok 7 Systém registrácieV každom štádiu výroby a obchodu s mäsom z hovädzieho dobytka vo veku maximálne dvanástich mesiacov prevádzkovatelia zavedú podrobný systém registrácie.Systém uvedený v prvom pododseku sa uplatňuje tak, aby zabezpečoval pravdivosť informácií na štítkoch v súlade s článkami 5 a 6. Obsahuje najmä:a) uvedenie identifikačného čísla a dátumu narodenia zvierat;b) uvedenie referenčného čísla na štítkoch na mäse, ktoré umožní zistiť spojitosť medzi zvieratami, z ktorých mäso pochádza, predajným názvom, vekom pri porážke a listom s určením kategórie;c) uvedenie dátumu príchodu a odchodu zvierat a mäsa do prevádzkarne s upresnením uskladneného a vyskladneného množstva, aby sa zabezpečila spojitosť medzi príchodmi a odchodmi.Článok 8 Úradné kontroly1. Členské štáty určia do [1. júla 2007] príslušný orgán alebo orgány, ktoré budú zodpovedné za kontroly týkajúce sa uplatňovania tohto nariadenia a ktoré budú o tom podávať správy Komisii.2. Komisia spolu s príslušnými orgánmi overia, či členské štáty spĺňajú požiadavky tohto nariadenia.Podľa potreby odborníci z Komisie vykonajú kontroly spolu s príslušnými orgánmi a prípadne s odborníkmi z členských štátov priamo na mieste, aby sa uistili, že sa toto nariadenie účinne vykonáva.Členský štát, na území ktorého sa kontrola na mieste vykonáva, poskytne Komisii akúkoľvek pomoc, ktorú môže vyžadovať pri výkone svojich úloh.Článok 9 Mäso dovezené z tretích krajín1. Mäso z hovädzieho dobytka vo veku maximálne dvanástich mesiacov dovezené z tretích krajín je predávané na trhu Spoločenstva v súlade s týmto nariadením.2. Prevádzkovateľ z tretej krajiny, ktorý chce uviesť na trh Spoločenstva mäso definované v ods. 1, musí svoju činnosť podriadiť kontrole vykonanej príslušným orgánom určeným danou treťou krajinou alebo, ak to nie je možné, nezávislým externým orgánom. Tento orgán musí zaručiť, že rešpektuje podmienky ustanovené v európskych normách EN 45011 alebo v príručke ISO/CEI 65 (Všeobecné požiadavky na orgány prevádzkujúce certifikačné systémy).Určený príslušný orgán prípadne nezávislý externý orgán zaručia, že sú podmienky tohto nariadenia splnené.Článok 10 Vykonávacie predpisy1. Opatrenia potrebné na vykonávanie tohto nariadenia sa prijmú v súlade s postupom stanoveným v článku 43 ods. 2 nariadenia (ES) č. 1254/1999. Tieto opatrenia sa týkajú najmä:a) podrobných pravidiel uvádzania veku zvierat pri porážke a listu s určením kategórie v zmysle článku 5 vzhľadom na použité umiestnenie a veľkosť písmen;b) obchodovania s tretími krajinami v zmysle článku 9 o pravidlách kontroly spĺňania ustanovení tohto nariadenia.2. Zmeny a doplnenia k prílohám I a II môžu byť doložené v súlade s postupom uvedeným v článku 43 ods. 2 nariadenia (ES) č. 1254/1999.Článok 11 Nadobudnutie účinnostiToto nariadenie nadobúda účinnosť siedmym dňom po jeho uverejnení v Úradnom vestníku Európskej únie .Uplatňuje sa na všetky zvieratá vo veku maximálne dvanástich mesiacov porazené odo dňa [1. júla 2007].Toto nariadenie je záväzné v celom rozsahu a priamo uplatniteľné vo všetkých členských štátoch.V BruseliZa RadupredsedaPRÍLOHA IKategória hovädzieho dobytka vo veku maximálne dvanástich mesiacovPri porážke je hovädzí dobytok vo veku maximálne dvanástich mesiacov zadelený do jednej z nasledujúcich podkategórií:A) Kategória X: hovädzí dobytok vo veku maximálne ôsmych mesiacovList s určením kategórie: X;B) Kategória Y: hovädzí dobytok vo veku viac ako osem mesiacov maximálne však dvanásť mesiacovList s určením kategórie: Y.V členských štátoch je toto rozdelenie vykonávané na základe informácií získaných v sprievodných pasoch hovädzieho dobytka alebo, ak to nie je možné, na základe údajov získaných v počítačovej databáze ustanovenej v článku 5 nariadenia (ES) č. 1760/2000.PRÍLOHA IIZoznam predajných názvov uvedených v článku 4A) Pre mäso z hovädzieho dobytka kategórie X:Krajina predaja | Predajné názvy, ktoré treba použiť |Belgicko | veau, viande de veau / kalfsvlees / Kalbfleisch |Bulharsko | месо от малки телета* |Česká republika | telecí |Dánsko | lyst kalvekød |Nemecko | Kalbfleisch |Estónsko | vasikaliha |Grécko | μοσχάρι γάλακτος |Španielsko | ternera blanca (o lechal), carne de ternera blanca (o lechal) |Francúzsko | veau, viande de veau |Írsko | veal |Taliansko | vitello, carne di vitello |Cyprus | µοσχαράκι |Lotyšsko | teļa gaļa |Litva | veršiena |Luxembursko | veau, viande de veau / Kalbfleisch |Maďarsko | borjúhús |Malta | vitella |Holandsko | kalfsvlees |Rakúsko | Kalbfleisch |Poľsko | cielęcina |Portugalsko | vitela |Rumunsko | carne de vitel* |Slovinsko | teletina |Slovensko | teľacie mäso |Fínsko | vasikanliha / kalvkött |Švédsko | kalvkött |Spojené kráľovstvo | veal |* za predpokladu nadobudnutia platnosti Zmluvy o pristúpení Bulharska a Rumunska v deň prijatia tohto nariadenia. |B) Pre mäso z hovädzieho dobytka kategórie Y:Krajina predaja | Predajné názvy, ktoré treba použiť |Belgicko | jeune bovin, viande de jeune bovin / jongrundsvlees / Jungrindfleisch |Bulharsko | телешко месо* |Česká republika | hovězí z mladého dobytka |Dánsko | kalvekød |Nemecko | Jungrindfleisch |Estónsko | noorloomaliha |Grécko | μοσχάρι |Španielsko | ternera , carne de ternera |Francúzsko | jeune bovin, viande de jeune bovin |Írsko | beef |Taliansko | vitellone, carne di vitellone |Cyprus | μοσχάρι |Lotyšsko | liellopu gaļa |Litva | jautiena |Luxembursko | jeune bovin, viande de jeune bovin / Jungrindfleisch |Maďarsko | marhahús |Malta | canga |Holandsko | rose kalfsvlees |Rakúsko | Jungrindfleisch |Poľsko | wołowina |Portugalsko | vitelão |Rumunsko | carne de tineret bovin* |Slovinsko | meso mlade govedi |Slovensko | mäso z mladého dobytka |Fínsko | nuori nauta / nötkött |Švédsko | nötkött |Spojené kráľovstvo | beef |* za predpokladu nadobudnutia platnosti Zmluvy o pristúpení Bulharska a Rumunska v deň prijatia tohto nariadenia. |FINANČNÝ VÝKAZ |1. | ROZPOČTOVÁ POLOŽKA: 05 02 13 | PRIDELENÉ ROZPOČTOVÉ PROSTRIEDKY: 388 mil. EUR |2. | NÁZOV OPATRENIA: Nariadenie Rady o obchodovaní s mäsom z hovädzieho dobytka vo veku maximálne dvanástich mesiacov. |3. | PRÁVNY ZÁKLAD: Článok 37 Zmluvy |4. | CIELE OPATRENIA: Toto nariadenie by malo definovať podmienky a hlavne používanie predajných názvov v rámci obchodovania s mäsom z hovädzieho dobytka vo veku maximálne dvanástich mesiacov na území Spoločenstva. |5. | FINANČNÉ DÔSLEDKY | 12-MESAČNÉ OBDOBIE (mil. EUR) | AKTUÁLNY FINANČNÝ ROK 2006 (mil. EUR) | NASLEDUJÚCI FINANČNÝ ROK 2007 (mil. EUR) |5.0 | VÝDAVKY – Z ROZPOČTU ES (NÁHRADY/INTERVENCIE) – VÝDAVKY NÁRODNÝCH ORGÁNOV – INÉ SEKTORY | – | – | – |5.1 | PRÍJMY – VLASTNÉ ZDROJE ES (POPLATKY/CLO) – NA NÁRODNEJ ÚROVNI | – | – | – |2008 | 2009 | 2010 | 2011 |5.0.1 | ODHADOVANÉ VÝDAVKY | – | – | – | – |5.1.1 | ODHADOVANÉ PRÍJMY | – | – | – | – |5.2 | SPÔSOB VÝPOČTU: – |6.0 | MOŽNO PROJEKT FINANCOVAŤ Z PRIDELENÝCH ROZPOČTOVÝCH PROSTRIEDKOV ZAČLENENÝCH DO PRÍSLUŠNÝCH KAPITOL BEŽNÉHO ROZPOČTU? | ÁNO NIE |6.1 | MOŽNO PROJEKT FINANCOVAŤ PRESUNOM MEDZI JEDNOTLIVÝMI KAPITOLAMI BEŽNÉHO ROZPOČTU? | ÁNO NIE |6.2 | BUDE POTREBNÝ DOPLŇUJÚCI ROZPOČET? | ÁNO NIE |6.3 | BUDE POTREBNÉ ZAČLENIŤ PRIDELENÉ ROZPOČTOVÉ PROSTRIEDKY DO BUDÚCICH ROZPOČTOV? | ÁNO NIE |POZNÁMKY: Návrh stanoviť predajné názvy mäsa z hovädzieho dobytka vo veku maximálne dvanástich mesiacov nemá dopad na rozpočet Spoločenstva. |[1] Ú. v. EÚ L 270, 21.10.2003, s. 1. Nariadenie naposledy zmenené a doplnené nariadením (ES) č. 319/2006 (Ú. v. EÚ L 58, 28.2.2006, s. 32).[2] Ú. v. ES L 204, 11.8.2000, s. 1. Nariadenie upravené Aktom o pristúpení z roku 2003.[3] Ú. v. EÚ L 93, 31.3.2006, s. 12.[4] Ú. v. EÚ C ..., ..., s. ....[5] Ú. v. ES L 160, 26.6.1999, s. 21. Nariadenie naposledy zmenené a doplnené nariadením (ES) č. 1913/2005 (Ú. v. EÚ L 307, 25.11.2005, s. 2).[6] Ú. v. EÚ L 93, 31.3.2006, s. 12.[7] Ú. v. EÚ L 270, 21.10.2003, s. 1. Nariadenie naposledy zmenené a doplnené nariadením (ES) č. 319/2006 (Ú. v. EÚ L 58, 28.2.2006, s. 32).[8] Ú. v. ES L 204, 11.8.2000, s. 1. Nariadenie upravené Aktom o pristúpení z roku 2003.[9] Ú. v. ES L 184, 17.7.1999, s. 23.[10] Ú. v. ES L 123, 7.5.1981, s. 3.[11] Ú. v. ES L 109, 6.5.2000, s. 29.